stanford-oval/wikipedia huggingface dataset:
Michael Holmqvist

| Michael Holmqvist |
| --- | --- |

Henkilötiedot
Syntynyt: 8. kesäkuuta 1979 (ikä 45) Tukholma, Ruotsi
Kansalaisuus:   Ruotsi
Jääkiekkoilija
Lempinimi:  Micke, Honken
Pelipaikka:  keskushyökkääjä
Maila:  vasen
Pituus:  191 cm
Paino:  91 kg
Seura
Seura:  Djurgårdens IF
Sarja:  SHL
Pelinumero:  18
Tehtävä:  Päävalmentaja
Pelaajaura
Pääsarjaura:  1996–2015
Aik. seurat:  Färjestads BK (SEL) Turun Palloseura (SML) Cincinnati Mighty Ducks (AHL) Mighty Ducks of Anaheim (NHL) Chicago Blackhawks (NHL) Frölunda HC (SEL)   Linköpings HC (SEL)
NHL-varaus:  18. varaus, 1997 Mighty Ducks of Anaheim
Rolf Anders Michael Holmqvist Pedersen (s. 8. kesäkuuta 1979 Tukholma, Ruotsi) on ruotsalainen jääkiekkoilija, joka toimii päävalmentajana SHL-joukkue Djurgårdens IF:ssä. Holmqvist oli pelipaikaltaan keskushyökkääjä, mutta hän osasi pelata myös laidassa. Holmqvistin vahvuuksiin kuuluu koko, pelisilmä ja luistelu. Hänen heikkouksiinsa kuuluu fysiikan puute ja laukaus. Holmqvist on aiemmin on pelannut myös NHL:ssä yhteensä 156 runkosarjaottelua tehopistein 18+17=35. Jäähyminuutteja kertyi 72.
Ura > Seuraura

Isokokoinen Holmqvist on Djurgårdens IF:n oma kasvatti. Hän teki joukkueessa Elitserien-debyyttinsä kaudella 1996–1997, jolloin Holmqvist pelasi yhdeksän runkosarjaottelua ilman tehopisteitä. Hän pelasi lähinnä Djurgårdenin J20-joukkueessa ja voitti ylivoimasesti J20 SuperElitin piste- maali- ja syöttöpörssin tehoilla 29+35=64. Hän siirtyi kaudeksi 1997–1998 Färjestads BK:n riveihin, jossa Holmqvist pelasi varsinaisen Elitserien-tulokaskautensa, joka toi hänelle 41 runkosarjaottelussa tehot 2+3=5. Mighty Ducks of Anaheim varasi Holmqvistin ensimmäisellä kierroksella 18. pelaajana NHL:n varaustilaisuudessa 1997. Hän pelasi Färjestads BK:ssa vuoteen 1999 saakka. Holmqvist voitti Ruotsin-mestaruuden keväällä 1998.
Vuodet 1999–2003 Holmqvist pelasi SM-liigaa Turun Palloseurassa. Hän pelasi siellä yhteensä 212 runkosarjaottelua ja teki niissä tehot 40+46=86. Holmqvist voitti Suomenmestaruuden vuosina 2000 ja 2001. Viimeisenä TPS-kautenaan 2002–2003 hän voitti joukkueen sisäisen syöttöpörssin ja jakoi sisäisen pistepörssin voiton Kai Nurmisen kanssa.
Kaudeksi 2003–2004 Holmqvist siirtyi Mighty Ducks of Anaheimin organisaatioon ja pelasi kauden aikana 21 NHL-ottelua tehden kaksi maalia. Suurimman osan kaudestaan hän pelasi kuitenkin farmijoukkue Cincinnati Mighty Ducksissa, AHL:ssä, jossa Holmqvist pelasi koko kauden 2004–2005 NHL:n työsulun takia. Hän oli tehoilla 14+32=46 joukkueen toiseksi paras pistemies Zenon Konopkan kanssa. Heinäkuussa 2005 Holmqvist kaupattiin Chicago Blackhawksiin vaihdossa Travis Moeniin. Hän pelasi joukkueessa kaksi kautta kokonaan NHL:ssä, joista ensimmäinen kausi 2005–2006 toi Holmqvistille 72 runkosarjaottelussa tehot 10+10=20. Hänen jälkimmäinen kautensa 2006–2007 päättyi olkapäävammaan huhtikuussa 2007.
Holmqvist palasi kaudeksi 2007–2008 kotimaahansa ja siirtyi kolmivuotisella sopimuksella Frölunda HC:n riveihin. Hän palasi kuitenkin jo yhden siellä vietetyn kauden jälkeen kaksivuotisella sopimuksella kaudeksi 2008–2009 Djurgårdens IF:ään. Holmqvist teki tehoilla 9+10=19 Elitserienin yhden kauden piste-ennätyksensä. Hän voitti keväällä 2010 Elitserien-hopeaa.
Kaudeksi 2010–2011 Holmqvist siirtyi kaksivuotisella sopimuksella Linköpings HC:hen. Holmqvist pelasi kaksi kautta Linköpingissä, ja jälkimmäistä kautta varjostivat selkäongelmat. Hän teki 48 ottelussa vain kaksi pistettä, mutta hän ei ollut kesällä pystynyt harjoittelemaan kunnolla selkävaivojen takia. Kaudeksi 2012–2013 Holmqvist palasi vuoden mittaisella sopimuksella kasvattajaseuraansa Djurgårdeniin, joka oli pudonnut edelliskeväänä HockeyAllsvenskaniin. Hän nousi joukkueen varakapteeniksi. Kaudella 2013–2014 Holmqvist oli 15 osumallaan Djurgårdenin kolmanneksi paras maalintekijä Mattias Guterin kanssa. Hän oli kauden päätteeksi nostamassa joukkuetta SHL:ään (ent. Elitserien), jossa myös Holmqvist jatkaa uraansa toukokuussa 2014 tekemällään vuoden mittaisella jatkosopimuksella.
Ura > Maajoukkueura

| Mitalit> Maa:   Ruotsi.Miesten jääkiekko.Alle 18-v. EM-kilpailut  | Mitalit> Maa:   Ruotsi.Miesten jääkiekko.Alle 18-v. EM-kilpailut  | Mitalit> Maa:   Ruotsi.Miesten jääkiekko.Alle 18-v. EM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Tšekki 1997 | jääkiekko |  |
Holmqvist pelasi MM-kilpailuissa vuonna 2008. Hän pelasi myös alle 20-vuotiaiden MM-kilpailuissa vuonna 1998 sekä alle 18-vuotiaiden EM-kilpailuissa vuonna 1997, jolloin hän voitti hopeaa.
Muuta

Holmqvistin pikkuveli on vuoden 2006 maailmanmestari Andreas Holmqvist, joka pelaa Saksan DEL-liigaa Kölner Haiessa.
Message in a Bottle

| ”Message in a Bottle” The Police |
| --- | --- | --- |

Singlen tiedot
 Albumilta: Reggatta de Blanc
 B-puoli: ”Landlord”
 Julkaistu: 1979
 Tekijä(t): Sting
 Tyylilaji: reggae rock, uusi aalto, post-punk
 Kesto: 04.50
 Levy-yhtiö: A&M
Listasijoitukset
  Britannian singlelista: 1.  Topplistan: 20.
The Policen muut singlet
| ”So Lonely” 1978 | ”Message in a Bottle” 1979 | ”Walking on the Moon” 1979 |
Message in a Bottle on brittiläisen rockyhtye The Policen kappale. Se julkaistiin yhtyeen toisella studioalbumilla Reggatta de Blanc (1979). Kappaleen teki The Policen päälaulaja ja basisti Sting. Se sijoittui Britannian singlelistan ensimmäiselle sijalle ja Ruotsin Topplistanin 20. sijalle.
Kappale kertoo miehestä, joka on jäänyt yksin autiolle saarelle. Eräänä päivänä hän löytää pullon, laittaa siihen viestin ja heittää sen mereen toivoen, että joku löytää pullon ja pelastaa hänet. Mies on innoissaan, kun eräänä aamuna hän herää ja näkee 100 miljardia pulloa rannalla, viitaten siihen, että maailmassa on monia muitakin haaksirikkoisia kuin hänkin.
Kappale oli A&M Records -levy-yhtiön ensimmäinen single, joka päätyi listaykköseksi.
Michael Masi

| Michael Masi> Henkilötiedot |
| --- | --- |
Syntynyt: 8. kesäkuuta 1978 (ikä 46) Sydney, Australia
Kansalaisuus:   Australia
Michael Masi (s. 8. kesäkuuta 1978) on australialainen kansainvälisen autoliiton FIA:n kilpailujohtaja. Masi toimi kilpailujohtajana Formula 1 -sarjassa vuosina 2019–2021, korvaten tehtävässään Charlie Whitingin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Michael Masi
Monastero Bormida

| Monastero Bormida |
| --- | --- |

 Monastero Bormida
 Koordinaatit: 44°38′N, 8°19′E 
Valtio:  Italia
Alue:  Piemonte
Maakunta:  Astin maakunta
Korkeus:  191 m
Väkiluku:  884
Aikavyöhyke:  UTC+1
 – Kesäaika:  UTC+2
 
 http://www.comune.monasterobormida.at.it 
Infobox OKVirheellinen NIMI-arvo: 
Monastero Bormida (piemonteksi Vilafranca d'Ast) on kunta Italiassa Piemonten alueella olevassa Astin maakunnassa. Vuoden 2021 alussa kunnassa oli 884 asukasta.
Aiheesta muualla

Kuvia tai muita tiedostoja aiheesta Monastero Bormida Wikimedia Commonsissa
Astin maakunta
Agliano Terme | Albugnano | Antignano | Aramengo | Asti | Azzano d’Asti | Baldichieri d’Asti | Belveglio | Berzano di San Pietro | Bruno | Bubbio | Buttigliera d’Asti | Calamandrana | Calliano | Calosso | Camerano Casasco | Canelli | Cantarana | Capriglio | Casorzo | Cassinasco | Castagnole Monferrato | Castagnole delle Lanze | Castel Boglione | Castel Rocchero | Castell’Alfero | Castellero | Castelletto Molina | Castello di Annone | Castelnuovo Belbo | Castelnuovo Calcea | Castelnuovo Don Bosco | Cellarengo | Celle Enomondo | Cerreto d’Asti | Cerro Tanaro | Cessole | Chiusano d’Asti | Cinaglio | Cisterna d’Asti | Coazzolo | Cocconato | Corsione | Cortandone | Cortanze | Cortazzone | Cortiglione | Cossombrato | Costigliole d’Asti | Cunico | Dusino San Michele | Ferrere | Fontanile | Frinco | Grana | Grazzano Badoglio | Incisa Scapaccino | Isola d’Asti | Loazzolo | Maranzana | Maretto | Moasca | Mombaldone | Mombaruzzo | Mombercelli | Monale | Monastero Bormida | Moncalvo | Moncucco Torinese | Mongardino | Montabone | Montafia | Montaldo Scarampi | Montechiaro d’Asti | Montegrosso d’Asti | Montemagno | Montiglio Monferrato | Moransengo | Nizza Monferrato | Olmo Gentile | Passerano Marmorito | Penango | Piea | Pino d’Asti | Piovà Massaia | Portacomaro | Quaranti | Refrancore | Revigliasco d’Asti | Roatto | Robella | Rocca d’Arazzo | Roccaverano | Rocchetta Palafea | Rocchetta Tanaro | San Damiano d’Asti | San Giorgio Scarampi | San Martino Alfieri | San Marzano Oliveto | San Paolo Solbrito | Scurzolengo | Serole | Sessame | Settime | Soglio | Tigliole | Tonco | Tonengo | Vaglio Serra | Valfenera | Vesime | Viale | Viarigi | Vigliano d’Asti | Villa San Secondo | Villafranca d’Asti | Villanova d’Asti | Vinchio
Misje

| Misje |
| --- | --- |

 Misje
 Koordinaatit: 60°26′56″N, 4°57′36″E 
Valtio:  Norja
Lääni:  Vestland
Kunta:  Øygarden
Pinta-ala:  
 – Maa:  0,24 km²
Väkiluku (2023):  320
 – Väestötiheys:  1 333,3 as./km²
Infobox OKVirheellinen NIMI-arvo: 
Misje on taajama Øygardenin kunnassa Vestlandin läänissä Norjassa. Taajaman pinta-ala on 0,24 neliökilometriä ja asukasluku 320 vuoden 2023 alussa.
Aiheesta muualla

Kuvia tai muita tiedostoja aiheesta Misje Wikimedia Commonsissa
Misionesin maakunta

Maakunnan sijainti Argentiinan kartalla
Teeviljelmä Misionesin maakunnassa.
Misionesin maakunta (esp. Provincia de Misiones) on Argentiinan koillisosassa sijaitseva maakunta. Se on pinta-alaltaan 29 801 neliökilometriä ja sen asukasluku oli vuonna 2010 yhteensä 1 097 829. Maakunnan pääkaupunki on noin 338 000 asukkaan Posadas (2010).
Maakunta on Argentiinan keskeisintä teenviljelyn aluetta. Siellä tuotetaan erityisesti mustaa teetä, josta pääosa päätyy Yhdysvaltain markkinoille.
Aiheesta muualla

Kuvia tai muita tiedostoja aiheesta Misionesin maakunta Wikimedia Commonsissa
Misionesin maakunnan viralliset verkkosivut (Arkistoitu – Internet Archive)
Argentiinan maakunnat
Buenos Aires
Buenos Airesin liittopiiri
Catamarca
Chaco
Chubut
Córdoba
Corrientes
Entre Ríos
Formosa
Jujuy
La Pampa
La Rioja
Mendoza
Misiones
Neuquén
Río Negro
Salta
San Juan
San Luis
Santa Cruz
Santa Fe
Santiago del Estero
Tulimaa, Etelämantereen sektori ja Etelä-Atlantin saaret
Tucumán
Mtsenskin kihlakunnan lady Macbeth

| Mtsenskin kihlakunnan lady Macbeth> Леди Макбет Мценского уезда |
| --- | --- |
 Boris Kustodijevin kuvitusta
Alkuperäisteos
Kirjailija:  Nikolai Leskov
Kieli:  venäjä
Genre:  romaani
Julkaistu:  1865
Suomennos
Suomentaja:  Juhani Konkka
Kuvittaja:  Karisto
Kustantaja:  Karisto
Julkaistu:  1962
Löydä lisää kirjojaKirjallisuuden teemasivulta
Mtsenskin kihlakunnan lady Macbeth (ven. Леди Макбет Мценского уезда, Ledi Makbet Mtsenskogo ujezda) on Nikolai Leskovin pienoisromaani vuodelta 1865. Romaanin suomensi Juhani Konkka vuonna 1962.
Tarinaa käytti Dmitri Šostakovitš oopperassaan Mtsenskin kihlakunnan lady Macbeth, ja Andrzej Wajda ohjasi 1961 romaanin pohjalta elokuvan Sibirska Ledi Magbet (Synnin hekumaa).
Minna Kangasmaa

Minna Kangasmaa (s. 1967 Oulu) on suomalainen kuvanveistäjä. Kangasmaa suoritti kuvataiteilijan tutkinnon Lahden taideinstituutissa vuonna 1994. Sen jälkeen hän opiskeli ensin Oulun yliopiston täydennyskoulutuskeskuksessa 1994–1995 kulttuurin ja taiteen tuottajaksi ja sen jälkeen vuosina 1997–1998 kulttuurin kansainvälisiä projekteja. Kangasmaa suoritti myös opettajan pedagogiset opinnot 2007. Vuonna 2011 hän valmistui Lahden ammattikorkeakoulun muotoilu- ja taideinstituutista kuvataiteilijaksi (AMK). Vuonna 2015 Kangasmaa aloitti Taideyliopiston Kuvataideakatemiassa kuvanveisto-opinnot päämääränään kuvataiteen maisterin tutkinto.
Lace Square – pylväitä ja silmukoita, 2009, Oulu.
Kunnianosoitus virtaaville vesille, 2021, Oulu.
Kangasmaa on vuoden 1995 jälkeen pitänyt 13 yksityisnäyttelyä ja osallistunut kymmeniin yhteis- ja ryhmänäyttelyihin sekä Suomessa että Suomen ulkopuolella. Hän on osallistunut useisiin performansseihin ja muihin taidetapahtumiin. Kangasmaan teoksia on muun muassa Oulun taidemuseon, Oulun ja Kotkan kaupunkien taidekokoelmissa ja Suomen valtion taidekokoelmassa. Kangasmaa on toiminut opettajana ja eri hankkeissa taideasiantuntijana.
Minna Kangasmaan veistos Lace Square – pylväitä ja silmukoita on paljastettu vuonna 2009 Oulun Kaakkurintorille. Kaksiosaisen veistoksen materiaali on betoni ja se esittää jättiläiskokoisia pylvässilmukoita. Naisten käsityöt ja yksittäiset pitsikuviot olivat kiinnostaneet Kangasmaata aikaisemmin. Lace Square – pylväitä ja silmukoita on tilaustyö.
Aiheesta muualla

Minna Kangasmaa Kuvataiteilijamatrikkelissa
Mestari (vuoden 2012 elokuva)

| Mestari> The Master |
| --- | --- |

Ohjaaja:  Paul Thomas Anderson
Käsikirjoittaja:  Paul Thomas Anderson
Tuottaja:  Paul Thomas Anderson Megan Ellison Daniel Lupi JoAnne Sellar
Säveltäjä:  Jonny Greenwood
Kuvaaja:  Mihai Mălaimare, Jr.
Leikkaaja:  Leslie Jones Peter McNulty
Pukusuunnittelija:  Mark Bridges
Pääosat:  Joaquin Phoenix Philip Seymour Hoffman Amy Adams
Valmistustiedot
Valmistusmaa:   Yhdysvallat
Tuotantoyhtiö:  The Weinstein Company
Levittäjä:  The Weinstein Company Budapest Film Netflix
Ensi-ilta:   1. syyskuuta 2012   (Venetsian elokuvajuhlat)    14. syyskuuta 2012    8. helmikuuta 2013
Kesto:  143 minuuttia
Alkuperäiskieli:  englanti
Budjetti:  32 milj. dollaria
Tuotto:  28 043 430 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Mestari (The Master) on vuonna 2012 ensi-iltansa saanut yhdysvaltalainen draamaelokuva, jonka on ohjannut ja käsikirjoittanut Paul Thomas Anderson. Elokuvan pääosissa ovat Joaquin Phoenix, Philip Seymour Hoffman ja Amy Adams.
Elokuva sai ensi-iltansa Venetsian elokuvajuhlilla 2012, jossa se palkittiin parhaan elokuvan Fipresci-palkinnolla. Kaikki pääosien esittäjät saivat Oscar-ehdokkuudet roolisuorituksistaan: Phoenix parhaasta miespääosasta, Adams parhaasta naissivuosasta ja Hoffman parhaasta miessivuosasta. He kaikki saivat myös Golden Globe-,  BAFTA- ja Satellite-ehdokkuudet.
Vuonna 2016 Mestari äänestettiin BBC:n kyselyssä tämän vuosisadan 25 parhaan elokuvan joukkoon. Äänestäjinä oli 177 elokuva-asiantuntijaa eri puolilta maailmaa.
Juoni

Toisessa maailmansodassa psyykkisesti sairastunut laivastosotilas Freddie Quell (Phoenix) etsii 1940- ja 1950-lukujen vaihteessa paikkaansa siviilielämässä, mutta on äkkipikainen, seksuaalisesti pakkomielteinen ja pahasti riippuvainen alkoholista ja liuottimista. Hän kokeilee kykyjään valokuvaajana  ja tapaa kauniin mallitytön, mutta suhde ei ota tulta. Maatyöläisten joukosta Quell joutuu pakenemaan, kun yksi työtoveri kuolee hänen sekoittamastaan juomasta.
Quell tapaa eksentrisen ja varakkaan huijarisaarnaajan Lancaster Doddin (Hoffman) ja joutuu tämän pauloihin. Dodd ottaa Quellin isällisen huomionsa kohteeksi ja alkaa kouluttaa hänestä nöyryyttävin psykologisin istunnoin lahkonsa keskeistä jäsentä. Vähä vähältä lahkoyhteisön valta-asetelma paljastuu ja esille nousee myös lahkojohtajan vaimo (Adams).
Näyttelijät

| 0 | 1 | 2 |
| --- | --- | --- |
|  Joaquin Phoenix  | … |  Freddie Quell   |
|  Philip Seymour Hoffman  | … |  Lancaster Dodd   |
|  Amy Adams  | … |  Peggy Dodd   |
|  Ambyr Childers  | … |  Elizabeth Dodd, Lancasterin tytär   |
|  Jesse Plemons  | … |  Val Dodd, Lancasterin poika   |
|  Rami Malek  | … |  Clark, lankomies   |
|  Laura Dern  | … |  Helen Sullivan   |
|  Madisen Beaty  | … |  Doris Solstad   |
|  Lena Endre  | … |  rouva Solstad   |
|  Kevin J. O'Connor  | … |  Bill William   |
|  Amy Ferguson  | … |  Martha, myyjätär   |
|  Joshua Close  | … |  Wayne Gregory   |
|  Patty McCormack  | … |  Mildred Drummond   |
|  Fiona Dourif  | … |  tanssija   |
|  David Warshofsky  | … |  poliisi Philadelphiassa   |
|  Steven Wiig  | … |  seuraaja Philadelphiassa   |
|  W. Earl Brown  | … |  tappeleva liikemies   |
Tuotanto

Elokuva on kuvattu harvoin käytetylle 65 millimetrin filmille. Se mahdollistaa erittäin suuren kuvatarkkuuden ja erittäin kapean terävyysalueen elokuvan monissa lähikuvissa.
Aiheesta muualla

Viralliset sivut (englanniksi)
Mestari Internet Movie Databasessa (englanniksi)
Mestari Box Office Majossa (englanniksi)
Mestari Rotten Tomatoesissa (englanniksi)
Mestari Metacriticissä (englanniksi)
Morsiusleinikki

| Morsiusleinikki |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Ranunculales
Heimo::  Leinikkikasvit
Suku::  Leinikit Ranunculus
Laji::  aconitifolius
Kaksiosainen nimi
 Ranunculus aconitifolius  L. 
Katso myös
   Morsiusleinikki Commonsissa 
Infobox OKVirheellinen NIMI-arvo: 
Morsiusleinikki (Ranunculus aconitifolius eli ukonhatunlehtinen leinikki) on monivuotinen keskieurooppalainen leinikkikasvi. Se kasvaa 20–50 senttimetriä korkeaksi. Varsi on pysty ja siirottavasti karvainen. Tyvilehdet ovat ruotiin asti 3–5-liuskaiset, ainakin keskilehdykkä on erillinen. Kukkaperä on pitkä suhteessa tukilehtiin ja yläosasta karvainen. Kukat ovat 10–25 millimetriä leveitä, valkoisia. Kasvi kukkii kesä-heinäkuussa.
Morsiusleinikki on kotoisin Keski-Euroopan vuoristoista. Pohjoismaissa lajia on käytetty koristekasvina ja se on Norjassa harvoin villiytynyt luonnonvaraiseksi.
Monastero di Lanzo

| Monastero di Lanzo |
| --- | --- |

 Monastero di Lanzo
 Koordinaatit: 45°18′N, 7°26′E 
Valtio:  Italia
Alue:  Piemonte
Metropolikaupunki:  Torino
Korkeus:  825 m
Väkiluku:  332
Aikavyöhyke:  UTC+1
 – Kesäaika:  UTC+2
 
 http://www.comune.monasterodilanzo.to.it/ 
Infobox OKVirheellinen NIMI-arvo: 
Monastero di Lanzo (piemonteksi Mounësté  ) on kunta Italiassa Piemonten sijaitsevassa olevassa Torinon metropolikaupungissa. Vuoden 2022 alussa kunnassa oli arviolta 332 asukasta.
Mikko Palomäki

| Mikko Palomäki> Henkilötiedot |
| --- | --- |
Syntynyt: 31. tammikuuta 1982 (ikä 42) Oulu, Suomi
Kansalaisuus:   Suomi
Jääkiekkoilija
Lempinimi:  Palde
Pelipaikka:  puolustaja
Maila:  vasen
Pituus:  189 cm
Paino:  91 kg
Pelinumero:  7
Pelaajaura
Pääsarjaura:  2001–2010
Seurat:  Kärpät (SML) Hokki (Mestis) SaiPa (SML) HPK (SML) Ässät (SML) SapKo (Mestis) HC Luvia (Suomi-sarja) HC Satakunta (Suomi-sarja)
Mikko Palomäki (s. 31. tammikuuta 1982 Oulu) on suomalainen uransa lopettanut jääkiekkopuolustaja. Hän pelasi SM-liigassa yhteensä 309 runkosarjaottelua tehopistein 14+14=28 ja keräten 209 jäähyminuuttia sekä kahdeksan playoff-ottelua tehopistein 1+1=2 ja keräten kahdeksan jäähyminuuttia.
Ura > Seuraura

Palomäki aloitti jääkiekon vanhempana F-juniorina Muhoksen Jääklubissa. Kolmen siellä pelatun kauden jälkeen hän pelasi vuoden LiMu HT:ssa. Sen jälkeen Palomäki siirtyi Oulun Kärppiin, jossa hän voitti B-nuorten Suomenmestaruuden keväällä 2000. Palomäki nousi Kärppien SM-liigarinkiin yllättäen kaudella 2001–2002, jolloin hän pelasi SM-liigassa 23 runkosarjaottelua jääden niissä ilman tehopisteitä. Palomäki pelasi varsinkin kevätkautensa suurimmaksi osaksi vielä A-nuorissa. Hän teki kauden päätteeksi kolmivuotisen jatkosopimuksen Kärppien kanssa.
Kaudesta 2002–2003 Palomäki pelasi noin puolet lainalla Mestiksen nousijajoukkue Kajaanin Hokissa seuran ja Kärppien välisen yhteistyön myötä. Hän pelasi Kärppien SM-liigajoukkueessa kauden aikana kaikkiaan 22 runkosarjaottelua ja voitti SM-hopeaa, mutta Palomäki siirtyi kuitenkin jo tammikuussa 2003 loppukaudeksi Hokkiin. Kauden 2003–2004 hän pelasi lähes kokonaan Hokissa, jota Palomäki edusti edelliskauden tapaan kauden loppuun asti. Hän pelasi kauden aikana SM-liigassa yhdeksän runkosarjaottelua jääden niissä ilman tehopisteitä.
Alkukaudella 2004–2005 Palomäki pelasi Kärpissä yhdeksän runkosarjaottelua. Hän teki niissä yhden ja liigauransa ensimmäisen maalin 7. marraskuuta 2004 Porin Ässiä vastaan. Palomäen lopullinen murtautuminen Kärppien liigajoukkueeseen jäi kuitenkin tekemättä NHL:n työsulunkin takia tulleiden vahvistusten myötä. Hän pelasikin suurimman osan syyskaudestaan lainalla Hokissa, kunnes teki tammikuussa 2005 loppukauden kattavan sopimuksen Saimaan Pallon kanssa. Maaliskuussa Palomäki teki 1+1-vuotisen jatkosopimuksen joukkueen kanssa.
Kausi 2005–2006 oli Palomäelle ensimmäinen kokonainen SM-liigassa ja se toi hänelle 54 runkosarjaottelussa tehot 4+4=8 ja kahdeksassa playoff-ottelussa tehot 1+1=2. Tammikuussa 2006 SaiPa käytti Palomäen sopimuksessa olleen option ja teki vuoden mittaisen jatkosopimuksen hänen kanssaan. Kaudella 2006–2007 Palomäki teki SM-liigan yhden kauden piste-ennätyksensä tehoilla 4+6=10.
Palomäki siirtyi kaudeksi 2007–2008 kolmivuotisella sopimuksella Hämeenlinnan Pallokerhoon. Hänen kautensa osoittautui kuitenkin pettymykseksi ja Palomäen tehotilasto näytti lukemaa –24. Hän pelasi kolmesta sopimuskaudestaan lopulta vain yhden, kun HPK purki Palomäen sopimuksen elokuussa 2008. Hän siirtyi kauden 2008–2009 kynnyksellä kymmenen ottelun mittaisen koeajan kautta Porin Ässiin. Keväällä 2009 joukkue ajautui liigakarsintoihin, joiden jäähypörssin voiton Palomäki jakoi 41 minuutillaan joukkuetoverinsa Derek Damonin kanssa. Hän jatkoi Ässissä myös kaudella 2009–2010, jolloin hän pelasi myös kaksi ottelua lainalla Savonlinnan Pallokerhossa tammikuussa 2010.
Elokuussa 2010 Palomäki teki vuoden mittaisen sopimuksen Suomi-sarjajoukkue HC Luvian kanssa. Kaudeksi 2011–2012 joukkueen nimeksi tuli HC Satakunta.
Ura > Maajoukkueura

Palomäki edusti Mestis-maajoukkuetta sekä joulukuussa 2003 että 2004.
Mários Vrousái

Mários Vrousái (kreik. Μάριος Βρουσάι, s. 2. heinäkuuta 1998 Náfpaktos) on kreikkalainen jalkapalloilija. Hän on pelipaikaltaan hyökkääjä. Hän edustaa Portugalin Primeira Ligassa pelaavaa Rio Avea.
Vrousái pelasi Olympiakosin joukkueessa Kreikan Superliigassa ensimmäisen ottelunsa huhtikuussa 2018 ja teki heti maalin. Hän pelasi kauden aikana neljä liigaottelua ja seuraavan kauden syksyllä yhden. Tammikuussa 2019 hän siirtyi lainalle alankomaalaisseura Willem II:een. Hän pelasi ensimmäisellä Eredivisie-kaudellaan 16 ottelua ja teki niissä neljä maalia. Kaudella 2019–2020 hän pelasi 21 liigaottelua ja teki niissä kaksi maalia. Hän palasi kesällä 2020 Olympiakosiin, jossa hän voitti Superliigan mestaruuden vuosina 2021 ja 2022. Tammikuussa 2024 hän siirtyi portugalilaisseura Rio Aveen, aluksi lainasopimuksella.
Vrousái pelasi Kreikan alle 19- ja alle 21-vuotiaiden maajoukkueissa. Kreikan A-maajoukkueessa hän pelasi ensimmäisen kerran syyskuussa 2019 EM-karsintaottelussa Suomea vastaan ja toisen kerran kolme päivää myöhemmin EM-karsintaottelussa Liechtensteinia vastaan. Vuonna 2021 hän pelasi kolme maaottelua, joista kaksi kuului MM-karsintaan.
Midwaysaaret

| Midwaysaaret |
| --- | --- |
 Midwayn atollin kartta
Maantiede
Muut nimet:  Pihemanu Kauihelani
Merialue:  Tyynimeri
Saaria yht.:  4
Suurin saari:  Sand Island
Pinta-ala:  6,23 km²
Valtio
Valtio:  Yhdysvallat
Väestö
Väkiluku:  40
Midwaysaaret on Yhdysvalloille kuuluva atolli pohjoisella Tyynellämerellä, Luoteisten Havaijisaarten saariketjussa. Atolli sijaitsee noin kolmasosan matkaa Honolulusta Tokioon, Aasian ja Amerikan puolivälissä, mistä saarten nimikin tulee. Atollilla on laivasto- ja lentotukikohta.
Atolli kuuluu Yhdysvaltain pieniin erillissaariin.
Maantiede, ilmasto ja luonto

Atolli on ympärysmitaltaan noin 24 km ja siihen kuuluu kaksi isompaa saarta. Atollin saarten yhteenlaskettu maapinta-ala on noin 6,2 km2. Suurimmat saaret ovat Sand Island ja Eastern Island. Atolli koostuu rengasmaisesta koralliriutasta ja useista pienistä hiekkasaarista. Atollin ilmasto on subtrooppinen; talvet ovat viileitä ja sateisia, kesät lämpimiä ja kuivia. Alue on kansallinen villieläinten suojelualue, ja sitä hallinnoi United States Fish and Wildlife Service.